Након смиривања унутрашњих проблема и побуне краљ Афонсо је своју освајачку политику усмерио ка северној Африци и Мароку. После пада Константинопоља и опсаде Београда, 1456. године, Папа Калист III позива на нови крсташки поход против муслимана. Краљ Афонсо се одазива овом позиву и припрема велику војску за поход. Међутим како до овог похода никада није дошло он окреће војску на југ ка северу Африке и напада Мароко. У свом походу заузима Аланафе (данашњу Казабланку) 1464. године, Арзилу и Тангер 1471. године.